Kniha Foto Rek Žilina, tajomstvo jedného kufra sa zaoberá dejinami ateliéru Rekovcov v Žiline, ktorý fungoval v rokoch 1889 – 1933 na ulici Jána Reka v Žiline, na mieste, kde sa dnes nachádza Mestský úrad. Kniha vychádza z genealogického a archívneho výskumu rodiny Rekovcov a poukazuje na prepojenie žilinských fotografiek Anny a Matildy Rekových s těšínskym fotografom Heinrichom Jandarekom. Prezentuje nielen fotografie z produkcie ateliéru a portréty členov rodiny národovca Jána Silvestra Reka, ktoré sú súčasťou zbierkového fondu Považského múzea v Žiline, ale aj modernú súčasnú tvorbu žilinského fotografa Juraja Reka, vnuka Matildy a Jána Silvestra Rekových. Publikácia tiež prináša výsledky z odbornej identifikácie historických fotografických techník vybratých fotografických pozitívov z dielne ateliéru Rek, ktorá prebehla v roku 2020 v Slovenskej národnej galérii v Bratislave [pmza.sk]